**Z A P I S N I K**

2. seje Sveta šole II. gimnazije Maribor v šolskem letu 2018/19, dne 27. 2. 2019

Prisotni: S. Cvar, mag. N. Harl, dr. M. Jagodič, mag. I. Ketiš, T. Klis, V. Peršak, T. Simonič, B. Svetel, T. Lepoša, mag. I. Lorenčič, M. Šobernik in T. Zagoranski

Opravičeno odsotni: G. Bedenik, B. Režonja, V. Tement, mag. A. Zver Dobaj

Odsotna: mag. H. Kujundžić Lukaček

Dnevni red:

1. Potrditev zapisnika 1. redne seje sveta šole in 1. korespondenčne seje v šolskem letu 2018/19
2. Obravnava in sprejem Letnega poročila II. gimnazije Maribor za leto 2018
3. Potrditev zapisnika za terjatve in obveznosti za leto 2018
4. Predstavitev samoevalvacije v šolskem letu 2017/18 (področje: materialni pogoji in dosežki dijakov)
5. Ocena uspešnosti dela ravnatelja za leto 2018
6. Druge aktualne informacije

S. Cvar, predsednica sveta šole, je pozdravila vse prisotne in predlagala dnevni red, ki so ga člani sveta šole soglasno potrdili.

**Ad. 1. Potrditev zapisnika 1. redne seje sveta šole in 1. korespondenčne seje v šolskem letu 2017/18**

Ker na zapisnika obeh sej sveta šole v šolskem letu 2018/19 ni bilo pripomb, sta bila z glasovanjem soglasno potrjena.

**Ad. 2 Obravnava in sprejem Letnega poročila II. gimnazije Maribor za leto 2018**

G. ravnatelj je povedal, da je letno poročilo sestavljeno iz dveh delov. Prvi del, vsebinski, je bil do točke 9 že obravnavan na 1. redni seji v letošnjem šolskem letu. V točki 9 pa so med drugim predstavljeni dosežki dijakov, delo z nadarjenimi dijaki, raziskovalno središče za srednješolce in vpliv na gospodarstvo.

Drugi, poslovni del, je na kratko predstavila računovodkinja, ga. Šobernik. Povedala je, da v letu 2018 ni bilo posebnih pretresov na finančnem področju in smo ga uspešno zaključili. V marcu bomo spet sklicali sejo sveta šole, kjer bo predstavljen Finančni načrt za leto 2019 in bo potrebno obravnavati morebitna odstopanja kazalnikov, predstavljena bo tudi nabava OS, DI in investicijskega vzdrževanja.

Mag. Ketiša je zanimalo kaj pomeni KAD, pa mu je ga. Šobernik odgovorila, da je to plačilo dodatnega stebra za pokojnino. Le-ta so zvišali v letu 2018, zato so se tudi ti indeksi zvišali.

Mag. Ketiš je tudi vprašal g. ravnatelja, zakaj je izostankov v 4. razredih več kot v ostalih, pa je odgovoril, da verjetno zaradi kakšne dolgotrajne zdravstvene odsotnosti.

Ker ni bilo dodatnih vprašanj, je predsednica sveta šole predlagala glasovanje.

**Sklep 1: Svet šole je Letno poročilo II. gimnazije Maribor za leto 2018 soglasno potrdil.**

**Sklep 2: Svet šole potrjuje, da se ostanek presežka prihodkov nad odhodki iz leta 2017 v znesku 25.342,67 € in presežek prihodkov nad odhodki za leto 2018 v znesku 127.939,33 €; skupaj v znesku 153.282,00 €, prenese v leto 2019 in uporabi za nakup osnovnih sredstev, drobnega inventarja in investicijskega vzdrževanja.**

Oba sklepa sta bila soglasno potrjena.

**Ad 3. Potrditev zapisnika za terjatve in obveznosti za leto 2018**

Ga. Šobernik je povedala, da je svet šole prvi zapisnik potrjeval na korespondenčni seji sveta šole, ker so morali biti podatki oddani ministrstvu že v januarju. Popravljeni zapisnik je bil posredovan z vabilom in ga je potrebno ponovno potrditi, ker je prišlo do popravka zaradi dodatno prejetih računov za leto 2018.

Z glasovanjem je bil soglasno sprejet naslednji:

**Sklep 3: Svet šole potrjuje zapisnik centralne popisne komisije za popis terjatev, obveznosti in denarnih sredstev na dan 31. 12. 2018.**

**Ad 4. Predstavitev samoevalvacije v šolskem letu 2017/18 (področje: materialni pogoji in dosežki dijakov)**

Ga. Lepoša, svetovalna delavka, je predstavila samoevalvacijo v preteklem šolskem letu. Povzela je naslednje ugotovitve:

a)Materialni pogoji

* Učilnice bi lahko bile pozimi bolje ogrevane, poleti pa hlajene; pri biologiji bi želeli laboratorij, da bi bile vaje boljše,
* Knjižnica – odpiralni čas bi lahko bil podaljšan do 16. ure, domačega gradiva je dovolj, lahko bi bilo več tuje literature,
* Kotički – dijaki najraje koristijo Hyde park in slovenski kotiček,
* Športni rekviziti in slačilnice – lahko bi bilo več fitnes opreme, slačilnice so varne in primerno opremljene,
* Računalniki in internet – lani so bile težave z WIFI, letos je to urejeno, dijaki več uporabljajo telefon kot računalnike po šoli.

b) Dosežki dijakov - pregled

* Učnega uspeha,
* Vpisa na univerze,
* Uspešnosti na splošni maturi,
* Števila priznanj in
* Števila nagrad.

Ga. Lepoša je dodala, da bo v letu 2019 opravljena samoevalvacija na področju vodenja in dela ravnatelja ter učiteljev.

G. ravnatelj je povedal, da neuspešnost vpisa na Medicinski fakulteti (kot prvi izbiri) znižuje odstotek uspešnosti vpisa na fakultete. Dijaki imajo previsoka pričakovanja, vendar je v tujini vpis še težji, ker imajo tudi sprejemne izpite in razgovore pred sprejemom. V Ameriki pa lahko medicino študirajo šele po uspešno zaključenem študiju na drugi fakulteti.

G. Svetel je dodal, da je uspeh nad 85 % dober rezultat.

Na vprašanje mag. Ketiša ali upoštevamo rezultate samoevalvacije je g. ravnatelj odgovoril, da rezultate poskušamo popravljati (npr. uvedli smo napovedane ocene učiteljev, ki ne odstopajo od rezultatov dijakov na maturi).

Vid Peršak je vprašal zakaj WIFI vseeno ne dela, pa je dr. Jagodič povedal, da deluje, če naložijo dodatno aplikacijo. G. ravnatelj je povedal, da bo o tem obvestil informatika in bo zadevo preveril.

**Sklep 4: Člani sveta šole so seznanjeni s samoevalvacijo 2017/18.**

**Ad 6. Druge aktualne informacije**

Predsednica sveta šole je povedala, da bo naslednja seja sveta šole marca 2019.

**Ad 5. Ocena uspešnosti dela ravnatelja za leto 2018**

Kot vsako leto je potrebno oceniti delovno uspešnost ravnateljev. MIZŠ je poslalo okrožnico in obrazec. Predsednica sveta šole je povedala, da je potrebno oceniti realizacijo obsega programa, kakovost izvedbe programa, razvojno naravnanost zavoda in zagotavljanje materialnih pogojev. Predlagala je, da na podlagi rezultatov leta 2018 dodelimo g. ravnatelju maksimalno 100 % delovno uspešnost.

Z glasovanjem je bil soglasno potrjen naslednji:

**Sklep 5: Svet šole je potrdil 100 % delovno uspešnost ravnatelja.**

1. redna seja sveta šole je bila zaključena ob 17.30.

Številka: 900-2/2018/8

Datum: 27. 2. 2019

Zapisala: Predsednica sveta šole:

Tatjana Zagoranski Sanja Cvar